
гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ПРАВИЛА

за провеждане на срещи с населението и издигане на предложения за назначаване на кметски наместници в община Златоград
1. ПРАВНО ОСНОВАНИЕ

Настоящите правила са с основание чл.46а и чл.44, ал.1, т.3 от Закона за местно самоуправление и местна администрация, във връзка с чл.397, ал.1 от Изборния кодекс

Чл. 46а от ЗМСМА

(1) В населено място, което не е административен център на кметство, кметът на общината може да назначи за срока на мандата кметски наместник в съответствие с утвърдената численост и структура на общинската администрация. Кметският наместник към датата на назначаването трябва да отговаря на условията по чл. 397, ал. 1 от Изборния кодекс. 

(2) Кметските наместници продължават да изпълняват функциите си и след изтичане на срока по ал. 1 до освобождаването им от новоизбрания кмет на общината.

(3) Кметските наместници са органи на изпълнителната власт в населеното място. Те могат да бъдат освободени предсрочно без предизвестие от кмета на общината.

(4) Пълномощията на кметските наместници се определят от общинския съвет. Кметът на общината може да възлага на кметските наместници изпълнението на негови функции. На кметските наместници могат да се възлагат и други функции със закон или друг нормативен акт.
Чл. 397. (1) от Изборния кодекс

Право да бъдат избирани за общински съветници и кметове имат българските граждани, които са навършили 18 години към изборния ден включително, не са поставени под запрещение, не изтърпяват наказание лишаване от свобода и са живели най-малко през последните 6 месеца в съответното населено място.
Чл. 44. (1), т.3 от ЗМСМА
Кметът на общината назначава и освобождава от длъжност … кметските наместници …

ІІ. НАСЕЛЕНИТЕ МЕСТА, В КОИТО ЩЕ СЕ ПРОВЕЖДАТ СРЕЩИ С НАСЕЛЕНИЕТО ЗА ИЗИГАНЕ НА ПРЕДЛОЖЕНИЯ ЗА НАЗНАЧАВАНЕ НА КМЕТСКИ НАМЕСТНИЦИ

Срещи с населението за издигане предложения за назначаване на кметски наместници ще се провеждат в населените места на община Златоград. 
ІІІ. ГРАФИК ЗА ПРОВЕЖДАНЕ НА СРЕЩИТЕ СЕ ОПРЕДЕЛЯ ОТ КМЕТА НА ОБЩИНАТА
Информацията за началния час и мястото на провеждането се публикува на сайта на община Златоград (www.zlatograd.bg) и се поставя на местата за обяви в съответното населено место не по-късно от 7 дни преди датата на срещата. Информацията се разпространява и по други възможни начини с оглед максимална публичност и осигуряване присъствието на гражданите, имащи право на глас.

ІV. УЧАСТНИЦИ В СРЕЩИТЕ. ПРАВО НА ГЛАС


В срещите могат да участват с право на глас граждани с регистрация по постоянен и/или настоящ адрес на територията на някое от населените места, на които кметския наместник осъществява функциите си. 

V. КРИТЕРИЙ, НА КОЙТО ТРЯБВА ДА ОТГОВАРЯТ ПРЕДЛОЖЕНИЯТА ЗА НАЗНАЧАВАНЕ НА КМЕТСКИ НАМЕСТНИЦИ:

Основни критерий ( произтичащи от чл.397, ал.1 от Изборния кодекс, с допълнения):

· да са български граждани;

· да са навършили 18 години;

· да не са поставени под запрещение;

· да не изтърпяват наказание „лишаване от свобода”;

· да не са осъждани за умишлено престъпление от общ характер на лишаване от свобода;

· да са живели най-малко през последните 6 месеца в съответното населено място, в които кметският наместник осъществява функциите си.

Допълнителни критерий:
· да имат минимална степен на завършено образование „Средно”

· да не са придобили право на пенсия за изслужено време и старост.

VІ. ИЗБОР НА КМЕТСКИ НАМЕСТНИК
За кметски наместник могат да бъдат предлагани лица, отговарящи на основните и допълнителните критерий по т. V  от настоящите правила. При липса на кандидати, отговарящи и на двата вида критерий, се допускат за кметски наместници да бъдат предлагани лица, отговарящо поне на основните критерий. Предложения могат да се правят от участници в срещата с право на глас.

Всеки от предложените кандидати може да направи изявление в рамките на пет минути, в което да се представи и да мотивира желанието си да бъде назначен за кметски наместник. Дискусии по изявление не се допускат.

Всеки от предложените кандидати подписва декларация по образец, с която удостоверява, че изпълнява критериите по т. V от настоящите правила. Подписването на декларация не е основание впоследствие, по преценка на кмета на общината, от кандидатите допълнително да бъдат изисквани документи, удостоверяващи изпълнението на критериите.

Гласуването за предложените кандидати е тайно, чрез бюлетини, на които се отбелязва предпочитанието на всеки от участниците с право на глас. Всеки от участниците има право да гласува за един или нито един от предложените кандидати. Преброяването на бюлетините се извършва веднага след приключване на гласуването, от представители на общинска  администрация.

Окончателното определяне и назначаване на кметския наместник се извършва от кмета на общината по реда на чл. 44, ал.1, т. 3 от ЗМСМА.

VІІ. ВЪЗМОЖНОСТ ЗА ОСВОБОЖДАВАНЕ НА НАЗНАЧЕНИТЕ КМЕТСКИ НАМЕСТНИЦИ

Предложения за освобождаване на назначените кметски наместници могат да се правят чрез подписка с искане за провеждане на среща.  Срещата се провежда, ако в подписката са се включили не по-малко от две трети от гражданите с регистрация  по постоянен и/или настоящ адрес на територията на някое от населените места, на които кметския наместник осъществява функциите си. Срещата се провежда по реда на настоящите правила.



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

